Държавен вестник, бр. 34, 2004 г., стр. 20

С Т Р .  20
Д Ъ Р Ж А В Е Н   В Е С Т Н И К
Б Р О Й  34
(2) Дневникът и един екземпляр от прото-
кола за изпит се съхраняват от длъжностно лице,
определено със заповед на работодателя, а дру-
гият екземпляр от протокола—в личното досие
на изпитвания.
(3) Протоколът от проведен изпит в учебен
център, упълномощен от министъра на енер-
гетиката и енергийните ресурси, се съставя в
три екземпляра, два от които се изпращат на
работодателя на изпитания и се съхраняват съг-
ласно ал. 2.
Чл. 29. (1) При успешно положен изпит на
основание на протокола от изпита се издава
удостоверение за квалификационна група по
безопасност при работа, примерна форма на
което е дадена в приложение № 3.
(2) При обучение и изпит за квалификаци-
онна група в учебен център удостоверението за
квалификационна група по безопасност при
работа се издава от ръководителя на центъра.
(3) Удостоверението по ал. 1 се получава
лично срещу подпис в дневник, примерна фор-
ма на който е дадена в приложение № 2.
Чл. 30. (1) Новоназначени работници, кои-
то притежават квалификационна група по този
правилник, и работници, преместени на друго
работно място, независимо от притежаваната
квалификационна група преминават обучение
за безопасност при работа под ръководството и
отговорността на опитен работник или специа-
лист, определен с писмена заповед на работо-
дателя или на упълномощено от него лице.
(2) По време на обучението обучаваният няма
право да дава оперативни нареждания, да из-
вършва самостоятелно оперативни превключ-
вания и други действия, а може да извършва
само работи, предвидени за обучението, под
прякото ръководство, наблюдение и отговор-
ност на обучаващия.
Чл. 31. (1) Новоназначеният оперативен
персонал след обучение и успешно полагане на
изпит за квалификационна група задължител-
но преминава стаж и дублиране на дежурния за
срок, определен в изпитния протокол ( от 2 до
14 работни смени), под наблюдението и ръко-
водството на обучаващия/дублирания.
(2) Дублиране на дежурния е задължително
и за оперативен персонал, който е прекъсвал
работа на същото работно място за повече от 2
месеца, като продължителността на дублира-
нето се определя индивидуално.
(3) Допускането до стаж/дублиране на де-
журния се извършва с писмена заповед на рабо-
тодателя или на упълномощено от него лице.
(4) Отговорност за спазване на правилата за
безопасност при провеждане на стаж/ дублира-
не носят лицето, което се подготвя, и лицето,
което го наблюдава, ръководи и контролира.
(5) Допускането до самостоятелно дежурст-
во след приключване на стажа/дублирането се
извършва с писмена заповед на работодателя или
на упълномощено от него лице на основание на
писмен доклад от обучаващия/дублирания.
Раздел IV
Обучение и инструктажи по здравословни и
безопасни условия на труд, пожарна и ава-
рийна безопасност
Чл. 32. (1) Всеки работещ преминава осигу-
рено от работодателя обучение по здравослов-
ни и безопасни условия на труд съобразно спе-
цификата на работното място и професията.
(2) Обучението и повишаването на квали-
фикацията на персонала от електрическите и
топлофикационните централи, електропре-
носните и електроразпределителни мрежи по
безопасност, хигиена на труда и противопо-
жарна охрана се извършват съобразно общи-
те изисквания на Наредба № 8 от 1982 г. за
обучението и повишаване на квалификацията
по охрана на труда и противопожарна охрана
(ДВ, бр. 51 от 1982 г.).
Чл. 33. (1) Инструктажите по безопасност,
хигиена на труда и противопожарна охрана на
работещите в електрически уредби и мрежи се
извършват съгласно общите изисквания на
Наредба № 3 от 1996 г. за инструктажа на ра-
ботниците и служителите по безопасност, хиги-
ена на труда и противопожарна охрана (ДВ,
бр. 44 от 1996 г.).
(2) Към инструктирания персонал се отнасят
общите и строителните работници, такелажни-
ците, бояджиите, монтажниците и др. от външ-
ни фирми, които извършват работи по неелек-
трическата част на електрически уредби и мре-
жи, а също така и лицата, които работят с елек-
трифицирани машини, апарати, съоръжения,
електронна техника, компютри и други или
използват електрически инструменти от клас II
на защита срещу поражение от електрически
ток (с двойна или усилена изолация), без да
участват в техническото им обслужване или
ремонти. За тях не се изисква квалификацион-
на група за безопасност при работа и се прилага
Наредба № 3 за инструктажа на работниците и
служителите по безопасност, хигиена на труда
и противопожарна охрана.
(3) Притежаването на квалификационна гру-
па не отменя провеждането на инструктаж,
изискван в съответствие с разпоредбата по ал.  1.
Чл. 34. Обучението и инструктажите на пер-
сонала за безопасност при работа включват и
свързаните с работата правила от Наредбата за
техническа експлоатация на електрически цент-
рали и мрежи, съответно от Наредбата за техни-
ческа експлоатация на енергообзавеждането.
Раздел V
Изисквания към работещите за осигуряване
на безопасност при работа
Чл. 35. Всеки работещ е длъжен да се грижи
за безопасността и здравето си, както и за безо-
пасността и здравето на другите хора, засягани
от неговата дейност, в съответствие с изисква-
нията на този правилник и инструкциите на
работодателя.